ತಳಕಳಲೆ ಡ್ಯಾಂನಲ್ಲಿ ಕಾಲು ಜಾರಿ ಬಿದ್ದ ಬೆಂಗಳೂರು ಮೂಲದ ನಿಶಾ ಸಾವು ಬೆಂಗಳೂರು ಮೂಲದನಿಶಾ, ನಾಗೇಶ್ ಜೊತೆ ಕಳೆದ ಒಂದು ವರ್ಷದ ಹಿಂದಷ್ಟೆ ಮದುವೆಯಾಗಿದ್ದರು. ನಿನ್ನೆ ಜಂಗಲ್ ರೇಸಾರ್ಟ್ ನಲ್ಲಿ ವಾಸ್ತವ್ಯ ಹೂಡಿದ್ದು , ಇಂದು ಹಿನ್ನೀರಿನ ಬಳಿ ಹೋದಾಗ ಕಾಲು ಜಾರಿ ಬಿದ್ದಿದ್ದಾರೆ . ತಕ್ಷಣ ಅಲ್ಲಿನ ಸಿಬ್ಬಂದಿ ನಿಶಾರನ್ನು ಮೇಲಕ್ಕೆ ಎತ್ತಿ ಕಾರ್ಗಲ್ ಆಸ್ಪತ್ರೆಗೆ ದಾಖಲಿಸಿದ್ದಾರೆ . ಆದರೆ ಆಸ್ಪತ್ರೆಗೆ ಹೋಗುವಷ್ಟರಲ್ಲಿ ನಿಶಾ ಮೃತಪಟ್ಟಿದ್ದಾರೆ . ಜೋಗ ಪ್ರವಾಸಕ್ಕೆ ಬಂದಿದ್ದ ಮಹಿಳೆ ಕಾಲು ಜಾರಿ ಬಿದ್ದು ಸಾವಿಗೀಡಾಗಿರುವ ಘಟನೆ ಸಾಗರದ ತಳಕಳಲೆ ಡ್ಯಾಂನ ಹಿನ್ನೀರಿನಲ್ಲಿ ನಡೆದಿದೆ . ಬೆಂಗಳೂರು ಮೂಲದ ನಿಶಾ 24 ಮೃತ ದುರ್ದೈವಿಯಾಗಿದ್ದಾರೆ . ಇವರು ತಮ್ಮ ಪತಿ ನಾಗೇಶ್ ಅವರ ಜೊತೆ ಜೋಗ ವೀಕ್ಷಣೆಗೆ ಬಂದಿದ್ದರು . ಇವರು ಜೋಗ ಸಮೀಪದ ತಳಕಳಲೆ ಡ್ಯಾಂ ಬಳಿಯ ಜಂಗಲ್ ರೇಸಾರ್ಟ್ ನಲ್ಲಿ ವಾಸ್ತವ್ಯ ಹೂಡಿದ್ದರು . ನಿಶಾ ಕುಟುಂಬದವರು ಸಾವಿನ ಕುರಿತು ಅನುಮಾನ ವ್ಯಕ್ತಪಡಿಸಿದ್ದಾರೆ . ಕಾರ್ಗಲ್ ಪೊಲೀಸರು ಪ್ರಕರಣ ದಾಖಲಿಸಿಕೊಂಡಿದ್ದಾರೆ .